Αυτό το σπίτι ήταν για μας ένα πραγματικό εύρημα! Τρεις κρεβατοκάμαρες, μεγάλο living room με τραπεζαρία, δύο μπάνια, πεντακάθαρο, άνετο, βολικό, με όλες τις παροχές (σιδερο, σιδερώστρα, πιστολάκι μαλλιών, φρυγανιέρα, φούρνο μικροκυμάτων, πλυντήριο πιάτων και ρούχων, κουζίνα γκαζιού για μαγείρεμα, όλα τα σκεύη της κουζίνας, μεγάλες ντουλάπες ρούχων και πολλά άλλα)
Η μεγάλη, όμορφη βεράντα του δε, είναι το κάτι άλλο!
Ένα άλλο μεγάλο πλεονέκτημα αυτού του σπιτιού είναι η θέση του. Βρίσκεται τρία λεπτά μακριά από τον σταθμό του τρένου και τις αφετηρίες όλων των λεωφορείων που πηγαίνουν στα κάστρα και στα παλάτια της περιοχής ( Quinta da Legaleira, Palaco da Pena, Castelo dos Mouros, κ.λ.π.) ενώ η στάση του λεωφορείου που πηγαίνει στο Cabo da Roca είναι ακριβώς κάτω από το σπίτι.
Όσο για το Ιστορικό Κέντρο της πόλης και το Εθνικό Παλάτι της Σίντρα, είναι τόσο κοντά που μπορείς να πας και με τα πόδια για βόλτα, απολαμβάνοντας μια γραφική διαδρομή.
Σε όσους θελήσουν να μείνουν στη Σίντρα, το συνιστώ ανεπιφύλακτα...